Anna Maria van Schurman

Anna Maria van Schurman (født 5. november 1607 i Köln, død 4. maj 1678) var en nederlandsk maler, digter, forfatter og forsker.

Van Schurman var kendt for sin viden inden for filosofi, teologi, medicin og mindst 14 sprog, og blev betragtet som et universalgeni. Hun var den første kvinde i Europa, der studerede på et universitet.

Biografi 
Van Schurman blev født i Köln og tilbragte det meste af sit liv i Utrecht i Nederlandene.

Hun erhvervede færdigheder, herunder tysk, fransk, græsk, latin, hebraisk, aramæisk, arabisk, syrisk, persisk og etiopisk. Hun skrev teksten på fem sprog, og forfatter til en etiopiske grammatik.

I 1636 studerede hun ved universitetet i Utrecht. Udover at følge lukkede forelæsninger, oplevede hun også disputatser og foredrag, som var åbne for alle. Hun studerede sprog og medicin, men frem for alt, teologi.

I løbet af sit liv skrev Van Schurman regelmæssigt med en række fremtrædende folk i Europa, herunder Elisabeth Stuart, Simonds d'Ewes, Samuel Rutherford og Henriette Marie af Frankrig. Hun spillede en nøglerolle i et netværk af europæiske, lærde kvinder, som udover Van Schurman selv, består af blandt andre, Birgitte Thott, Khristina af Sverige, Marie le Jars de Gournay, Batsua Makin og Dorothea Moore.

Værker (udvalg) 
 De Vitae Termino (Om livets ende). Udgivet i Leiden, 1639. Oversat til nederlandsk som "Pael-steen van den tijt onses levens," udgivet i Dordrecht, 1639.
 Dissertatio De Ingenii Muliebris ad Doctrinam, & meliores Litteras aptitudine. Paris, 1638, og Leiden, 1641. Oversat til flere sprog, herunder nederlandsk, fransk, fransk (1646) og engelsk (1659, med titel "The Learned Maid or, Whether a Maid may be a Scholar").
Gennem brug af syllogismer (en metode, som blev anvendt af de lærde i middelalderen), argumenterede Van Schurman for at kvinder burde få en uddannelse inden for ethvert felt, men burde ikke bruge deres uddannelse på arbejdspladsen, samt at uddannelse ikke burde blandes med deres hjemlige pligter.
 Opuscula Hebraea, Graeca, Latina, Gallica: prosaica adque metrica.  Utrecht, 1648.
 En udgave af hendes samlede værker, herunder korrespondance på fransk, latin, græsk og hebraisk. Udgaven blev genoptrykt i 1650, 1652, 1723 og 1749.
 Eukleria seu Meliores Partis Electio.  Offentliggjort i Altona, 1673. Hendes selvbiografi, forfattet på latin er oversat til nederlandsk og tysk.

Arv 
Den amerikanske kunstner Judy Chicago gav Van Schurman, én af de 39 pladser ved middagsbordet i kunstinstallationen The Dinner Party.

Noter

Litteratur 
 de Baar, Mirjam; e.a. red., Anna Maria van Schurman (1607-1678), een uitzonderlijk geleerde vrouw, Zutphen, 1992.
 de Baar, Mirjam; e.a. red., Choosing the Better Part. Anna Maria van Schurman (1607-1678), Kluwer Academic Publishers, London, 1996.
 de Baar, Mirjam, Gender, genre and authority in seventeenth-century religious writing: Anna Maria van Schurman and Antoinette Bourignon as contrasting examples, 1996. s. 30.
 van Beek, Pieta, "Herrezen uit de as". Verbrande lofgeschriften van Rotger zum Bergen voor Anna Maria van Schurman (1649-1655), Provily Pers, Ridderkerk, 2015.
 van Beek, Pieta, "Verslonden door zijn liefde". Een onbekende brief van Anna Maria van Schurman aan Petrus Montanus (1669), Provily Pers, Ridderkerk, 2015.
 van Beek, Pieta, The First Female University Student: Anna Maria van Schurman (1636), Igitur Utrecht Publishing, Utrecht, 2010.
 Borzello, F., Kijken naar onszelf: Zelfportretten van vrouwen, IKOB, Alphen, 1998, blz. 51. .
 Brouwer, Marjan, Vrouw van de wereld. Het leven van Anna Maria van Schurman, Museum Martena, Franeker, 2007.
 Lee, Bo Karen, I wish to be nothing: the role of self-denial in the mystical theology of A. M. van Schurman. I: Women, Gender and Radical Religion in Early Modern Europe., Sylvia Brown, Leiden, 2008.
 Kloek, E., Vrouwen uit de Nederlandse geschiedenis, Vantilt, Nijmegen, 2013, Nummer 246. .
 van der Stighelen, K., Portretjes in ‘Spaens loot’ van de hand van Anna Maria van Schurman (1607-1678), De zeventiende eeuw. Årgang 2. Sub Rosa, Lettele, 1986.
 Wilson, Katharina M.; F. Warnke, Women Writers of the Seventeenth Century, U. of Georgia Press, 1989.

Kilder 
 Artikelen er oversat fra den norsksprogede Wikipedia

Eksterne henvisninger 

 

Filosoffer fra Holland
Forfattere fra Holland
Malere fra Nederlandene
Personer fra Köln